b'\n_START_ARTICLE_\nWolffenstein-B\xc3\xb6tersova reakcija\n_START_PARAGRAPH_\nWolffenstein-B\xc3\xb6tersova reakcija je organska reakcija, ki z zmesjo du\xc5\xa1ikove kisline in \xc5\xbeivosrebrovega(II) nitrata pretvori benzen v pikrinsko kislino:_NEWLINE_\xc5\xa0tevilne \xc5\xa1tudije ka\xc5\xbeejo, da \xc5\xbeivosrebrov nitrat najprej pretvori benzen v nitrozo spojino (spojina s splo\xc5\xa1no formulo RNO), iz nje pa preko diazonijeve soli nastane fenol. Za reakcijo je klju\xc4\x8dnega pomena prisotnost nitritnega iona NO\xe2\x82\x82\xe2\x81\xbb. Od tu dalje poteka reakcija kot obi\xc4\x8dajno aromatsko nitriranje._NEWLINE_\xc4\x8ce je v rakcijski zmesi prisotna se\xc4\x8dnina, pikrinska kislina ne nastane._NEWLINE_Sorodna reakcija je Bohn-Schmidtova reakcija (1889), ki je hidroksiliranje hidroksiantrakinona z \xc5\xbeveplovo kislino in svincem ali selenom kot katalizatorjem. V reakciji, ki je bila v\xc4\x8dasih pomembna za proizvodnjo organskih pigmentov, nastane polihidroksilirani antrakinon.'